Kostol Nepoškvrneného počatia Panny Márie (Daugavpils)

náhľad|Interiér chrámu
Kostol Nepoškvrneného Počatia Panny Márie (, , ) je rímskokatolícky chrám v lotyšskom meste Daugavpils. Patrí do  diecézy Rezekne-Aglona. Nachádza sa na ulici Andreja Pumpura.

 História 
Východná časť Lotyšska, tzv. Latgalsko, je na rozdiel od ostatných lotyšských území prevažne rímskokatolícke, pretože až do delenia Poľska patrilo pod katolícke Poľsko (ostatné časti Lotyšska boli do severnej vojny pod vládou evanjelického Švédska). Kostol bol postavený v rokoch 1902 až 1905 podľa projektu W. Neumanna v tzv. novobarokovom architektonickom štýle. Posvätený bol 4. decembra 1905 a konali sa v ňom bohoslužby pre veriacich poľkej národnosti. Neskôr sa tu začali odbavovať aj bohoslužby v lotyšskom a ruskom jazyku. Počas druhej svetovej vojny a ani počas komunistickej diktatúry chrám nebol zatvorený.

 Architektúra 
Novobarokový architektonický štýl, tzv. baltský barok bol typický pre sakrálnu architektúru chrámov v Pobaltí. Kostol má dve rovnaké vysoké veže (výška 51 metrov). Interiér zdobia štyri neobarokové oltáre. Hlavný oltár je zasvätený Nepoškvrnenému Počatiu Panny Márie. Ďalšie oltáre Najsvätejšiemu Srdcu Ježišovmu, Stanislavovi Kostkovi a Panne Márii Lurdskej.

 Iné projekty 

 Externé odkazy 
 Jaunavas Marijas (Dievmātes) bezvainīgās ieņemšanas Romas katoļu baznīca 
 Gościnny Dyneburg , Dariusz Krajewski, "Niedziela", edycja podlaska, nr 2/2006 

Kategória:Daugavpils
Kategória:Kostoly v Lotyšsku
Kategória:Rímskokatolícke kostoly
Kategória:Kostoly zasvätené Panne Márii